Temeljem članka 17. stavka 1. alineje 3. Zakona o sustavu civilne zaštite ("Narodne novine", br. 82/15, 118/18, 31/20), i članka 34. Statuta Općine Dragalić („Službeni glasnik“ br. 3/18), te u skladu sa Procjenom rizika od velikih nesreća za područje Općine Dragalić, Općinsko vijeće Općine Dragalić na 19. sjednici održanoj 28.12.2020. godine donijelo je

**O D L U K U**

**o određivanju pravnih osoba i udruga građana od interesa za sustav civilne zaštite Općine Dragalić**

Članak 1.

Na području Općine Dragalić ne postoje pravne osobe od interesa za sustav civilne zaštite općine.

Članak 2.

Udruge od interesa za sustav civilne zaštite na području Općine Dragalić:

1. Lovačka udruga Podložje Gorice, Gorice bb

Članak 3.

Pravne osobe od interesa za sustav civilne zaštite Općine Dragalić su one pravne osobe koje su svojim proizvodnim, uslužnim, materijalnim, ljudskim i drugima resursima najznačajniji nositelji tih djelatnosti na području Općine Dragalić.

Članak 4.

Udruga iz članka 2. ove Odluke dio su operativnih snaga sustava civilne zaštite Općine Dragalić.

Članak 5.

Sa udrugom iz članka 2. ove odluke Općina Dragalić sklapa Ugovor o međusobnoj suradnji za provođenje mjera i aktivnosti u sustavu civilne zaštite u velikim nesrećama i katastrofa.

Članak 6.

Udruzi iz članka 2. dostavit će se ova Odluka o određivanju pravnih osoba za sustav civilne zaštite i izvod iz Plana djelovanja civilne zaštite koji će sadržavati točno određene mjere i aktivnosti koje trebaju provoditi u slučaju prijetnje, nastanka i posljedica katastrofa i velikih nesreća.

Članak 7.

Udruga iz članka 2. ove Odluke ne izrađuje operativne planove, ali su u roku od mjesec dana od dana primitka ove Odluke dužna je dostaviti podatke propisane člankom 48. stavka 3. Pravilnika o nositeljima, sadržaju i postupcima izrade planskih dokumenata u civilnoj zaštiti, te načinu informiranja javnosti u postupku njihovog donošenja (Narodne novine broj 49/17.).

Članak 8.

Udruga iz članka 2. ove odluke dužna je voditi evidencije propisane člankom 8. i člankom 11. Pravilnika o vođenju evidencija pripadnika operativnih snaga sustava civilne zaštite (NN75/2016). Navedene evidencije se dostavljaju središnjem tijelu državne uprave nadležnom za poslove civilne zaštite najkasnije do 30. prosinca svake godine.

Udruga iz članka 2. ove odluke popunjava i bazu podataka o materijalnim sredstvima i opremi koja se koristi za provođenje mjere i aktivnosti sustava civilne zaštite propisanu Pravilnikom o vođenju jedinstvene evidencije i informacijskih baza podataka o operativnim snagama, materijalnim sredstvima i opremi operativnih snaga sustava civilne zaštite („NN“ 99/2016)

Članak 9.

Po jedan primjerak (kopija) ove Odluke dostaviti će se udruzi navedenoj u ovoj Odluci i Ministarstvu unutarnjih poslova, Ravnateljstvu civilne zaštite, Područni ured civilne zaštite Osijek, Službi civilne zaštite Slavonski Brod.

Članak 10.

Odluka stupa na snagu nakon što predstavničko tijelo Općine istu usvoji uz prethodno dobivenu suglasnost Ministarstva unutarnjih poslova, Ravnateljstva civilne zaštite, Područnog ureda civilne zaštite Osijek, Službe civilne zaštite Slavonski Brod.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKO VIJEĆE

KLASA: 810-01/20-01/05

URBROJ: 2178/27-20-4

Dragalić, 28.12.2020.

PREDSJEDNIK

OPĆINSKOG VIJEĆA

Mario Brađašević, v.r.

**PRIJEDLOG**

**ODLUKE O ODREĐIVANJU PRAVNIH OSOBA I UDRUGA GRAĐANA OD INTERESA ZA SUSTAV CIVILNE ZAŠTITE OPĆINE DRAGALIĆ**

Pravni temelj:

Članak 17. stavka 1. alineje 3. Zakona o sustavu civilne zaštite ("Narodne novine", br. 82/15, 118/18, 31/2020), i članka 34. Statuta Općine Dragalić („Službeni glasnik“ br. 3/18), i Procjena rizika od velikih nesreća za područje Općine Dragalić.

Obrazloženje:

Prilikom inspekcijskoj nadzora utvrđeno je da nemamo navedenu odluku te je istu potrebno donijeti.

Suglasnost na prijedlog Odluke primili smo od MUP Ravnateljstva civilne zaštite,

Područnog ureda civilne zaštite Osijek, Službe civilne zaštite Slavonski Brod, KLASA:810-05/20-04/16, URBROJ: 511-01-384-20-28 od 4.11.2020.

Na području Općine Dragalić ne postoje pravne osobe od interesa za sustav civilne zaštite općine, a od udruga od interesa za sustav civilne zaštite ima samo jedna udruga i to:

Lovačka udruga Podložje Gorice, Gorice bb.